હળવોફૂલ નટુભા ઘેર પહોંચ્યો ત્યારે તેના બારણાની તિરાડોમાંથી પ્રકાશ ડોકિયાં કરતો હતો. તેણે ધીમેથી કમાડ ખોલ્યા. ખાટલા પર બેય છોકરા ટૂંટિયું વાળી સૂતા હતા. થાકને કારણે ભરનીંદરમાં સરી પડેલાં દયાબાનો અસ્તવ્યસ્ત ચણિયો ઉપર ચડી ગયો હતો. સહેજ ખુલ્લી થઇ ગયેલી સાથળની ગોરી ચામડી પીળા પ્રકાશમાં સોનાની જેમ ચમકતી હતી. નટુભાએ પાણી પીધું. બીડીના ઘુમાડાથી ઊકળી રહેલા પેટમાં ટાઢો શેરડો પડ્યો. તેણે બત્તી બંધ કરી અને દયાબાને પડખે સૂઈ ગયો. સોનાનું ઝાડ નટુભાની બાથમાં હતું.